section_heading: Francuska
paragraph_text: Mirage 2000 zrakoplovi francuskog ratnog zrakoplovstva upotrebljavali su se tijekom Zaljevskog rata kao i u zračnim operacijama NATO-a i UN-a tokom rat u Bosni i na Kosovu. Tokom jedne operacije u Bosni 1995. godine jedan avion je oborila vojska Republike Srpske sa sovjetskim raketnim bacačem 9K38 Igla. Francuska je Mirage 2000D upotrebljavala u sklopu međunarodnih sigurnosno - vojnih snaga kao potporu tijekom misija u Afganistanu 2001. i 2002. Zrakoplovi su se primjenjivali za precizno izvođenje napada laserski navođenim bombama.